شہر کراچی میں وہابی دہشت گرد اور کالعدم تنظیم طالبان کے دہشت گرد گرفتار

پاکستان کے شہر کراچی میں سی ٹی ڈی اور رینجرز نے مشترکہ کارروائی کے دوران وہابی دہشت گرد اور کالعدم تنظیم طالبان کے دہشت گردوں کو گرفتار کرلیا ہے۔

خبر کا کوڈ: ۴۳۲۵۳۳

تاریخ: ۰۵ فروردين ۲۰۱۸ - ۱۸:۱۰

رسا نیوز ایجنسی کی رپورٹ کے مطابق پاکستان کے شہر کراچی میں سی ٹی ڈی اور رینجرز نے مشترکہ کارروائی کے دوران وہابی دہشت گرد اور کالعدم تنظیم طالبان  کے 16 دہشت گردوں کو گرفتار کرلیا ہے۔

اطلاعات کے مطابق سہراب گوٹھ اور مومن آباد کے علاقوں میں وہابی دہشت گردوں کی خفیہ اطلاع  پر رینجرز اور سی ٹی ڈی نے چھاپا مارا جس پر علاقے میں موجود وہابی دہشت گردوں نے رینجرز اور سی ٹی ڈی کو دیکھتے ہی فائرنگ کردی، دونوں اطراف سے شدید فائرنگ کا تبادلہ ہوا جس کے بعد دہشت گردوں کو گرفتار کرلیا گیا تاہم آپریشن کے دوران کسی کے زخمی ہونے یا مارے جانے کی کوئی اطلاع نہیں ملی۔

آپریشن کے دوران بڑی تعداد میں اسلحہ، گولیاں، دستی بم اور دیگر سامان بھی برآمد ہوا جب کہ محکمہ انسداد دہشت گردی نے سہراب گوٹھ کے بعد گرومندر کے قریب ایک اور مقام پر چھاپا مارا، سرچ آپریشن کے دوران 10 بلاک بم اور خودکش جیکٹس بھی برآمد کرلی گئیں۔/۹۸۹/ف۹۴۰/